На основу члана 46. Закона о локалној самоуправи („Сл. гласник РС“, број 129/07, 83/14 – др. закон, 101/16 – др. закон, 47/18 и 111/21 – др. закон), члана 70. Статута Општине Владичин Хан („Сл. гласник града Врања“, број 7/24-пречишћени текст), члана 8. Одлуке о начину утврђивања и означавања назива улица, тргова, аселака и других делова насељених места и начину означавања објеката и катастарских парцела кућним бројевима („Службени гласник Града Врања“ број 21/2024)Општинско веће Општине Владичин Хан, на седници одржаној дана 28.10.2024. године, доноси

**РЕШЕЊЕ O ОБРАЗОВАЊУ**

**Комисије за утврђивање назива улица, тргова, заселака и другог дела насељеног места**

**I**

**ОБРАЗУЈЕ СЕ** комисија за утврђивање назива улица, тргова, заселака и другог дела насељеног места, у даљем тексту комисија, у следећем саставу:

1. Љиљана Мујагић – дипл. просторни планер - председник комисије
2. Милош Јовановић – дипл. архитекта - члан комисије
3. Саша Цветковић – дипл. правник - члан комисије
4. Драгана Ристић дипл. инжењер заштите животне средине – члан комисије
5. Емилија Станојковић дипл. Правник - члан комисије

**II**

Задатак комисије је да:

-доносе Пословник о раду којим уређује начин и поступак рада

-покреће поступак утврђивања назива улица, тргова, заселака и других делова насељених места у скалду са законом

-обрађује поднете захтеве за утврђивање назива улица, тргова, заселка и других дела насељених места,

 - сачињава предлог назива улица, тргова, заселака и других делова насељених места,

 -доставља РГЗна техничку контролу предлог назива улица, тргова, заселака и других делова насељених места,

 -прибавља сагласност министарства надлежног за послове локалне самоуправе на израђен нацрт Одлуке о називу улица, тргова, заселака и других дела насељених места

 - врши и друге послове у складу са законом и Одлуком о начину утврђивања и означавања назива улица, тргова, аселака и других делова насељених места и начину означавања објеката и катастарских парцела кућним бројевима.

**III**

Мандат именованом председнику и члановима Комисије за утврђивање назива улица, тргова, заселака и другог дела насељеног места траје четири године.

**IV**

Решењe ступа на снагу даном доношења.

Решење објавити на интернет страници општине Владичин Хан.

**V**

Решење доставити: Председнику комисије, члановима комисије, Начелнику Општинске управе и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-132/5/24-III**

 **ПРЕДСЕДНИК**

 **Горан Младеновић**